16. Samarbejdsaftale om service og justering af høreapparater 
Tidl. politisk behandling
Forventet sagsgang
Høring, SS-U, ØK, BY
Lovgrundlag
Sundhedsloven, serviceloven og lov om 
specialundervisning af voksne
SAGENS INDHOLD
Byrådet skal i denne sag tage stilling til godkendelse af en samarbejdsaftale om kom-
munal varetagelse af opgaver vedrørende service og justering af offentligt udleverede 
høreapparater. 
Ifølge loven har regionerne myndigheds- og finansieringsansvaret for høreapparatbe-
handling, mens kommunerne skal yde bistand og rådgivning for at afhjælpe eller be-
grænse virkningen af funktionsnedsættelsen. 
Mange borgere med høreapparater har brug for hjælp til justering (fx op/nedjustering af 
lyd) eller service (fx mindre reparationer og udskiftning af slanger) af deres høreappa-
rater. De 19 midtjyske kommuner har i en årrække varetaget disse opgaver. I [adresse] 
Kommune kan borgerne få hjælp til service af deres høreapparat i de fire sundhedscen-
tre og ved dagcenter [adresse], mens de kan få hjælp til justering af deres høreapparat 
i de fire sundhedscentre. Opgaverne varetages af hørevejledere fra [adresse]
nes aktivitetsområde og hørekonsulenter fra [adresse]. Hørecenter Midt er et 
samarbejde mellem kommunerne [adresse], [adresse], [adresse] og Randers om hjælp 
til borgere med hørenedsættelse. 
I foråret 2023 opstod der tvivl om, hvorvidt service- og justeringsopgaverne er kommu-
nalt eller regionalt ansvarsområde. En efterfølgende juridisk afklaring konkluderede, at 
opgaverne er et regionalt ansvar, men at kommunerne har lovgivningsmæssig hjemmel 
til at varetage opgaverne på vegne af regionen. På den baggrund er der udarbejdet en 
samarbejdsaftale om fortsat kommunal varetagelse af opgaverne med økonomisk kom-
pensation fra [adresse]. 
Samarbejdsaftalen er godkendt af Regionsrådet 26. februar 2025 og af Sundhedssam-
arbejdsudvalget 10. marts 2025. Den er nu sendt til politisk godkendelse i de 19 midtjy-
ske kommuner. 
Samarbejdsaftalen er udarbejdet med udgangspunkt i en midlertidig aftale, der blev ind-
gået i sommeren 2023, mens den fremadrettede organisering og det juridiske grundlag 
blev afklaret. Aftalen har et gensidigt opsigelsesvarsel på otte måneder. 
 
VURDERING
[adresse]: EMN-2025-01145
Dok-ID: 3900230
Sagsbehandler: mfha
Byrådet
24. juni 2025 19.00
Social og Sundhed vurderer, at samarbejdsaftalen giver mulighed for at sikre et fortsat 
nært og lettilgængeligt tilbud til borgere med høreapparater. Med samarbejdsaftalen vil 
borgere i [adresse] fortsat kunne få hjælp lokalt til justering og service af 
deres høreapparater. Begge dele har stor betydning for, at høreapparatet fungerer efter 
hensigten. 
Den lokale forankring af opgaverne giver samtidig gode muligheder for at opspore bor-
gere, der kan have gavn af at komme ind i lokale aktivitetstilbud for at forebygge social 
isolation og ensomhed. 
Forslaget til samarbejdsaftalen har været i høring hos Favrskov Kommunes Ældreråd 
og Handicapråd. Begge råd udtrykker opbakning til aftalen og finder det positivt, at der 
fastholdes et nært og lokalt forankret tilbud til borgere med høreapparat. Handicaprådet 
påpeger, at det i forbindelse med indgåelsen af samarbejdsaftalen havde været relevant 
at spørge, om brugerne har input til forbedringer. Der er ikke lavet en brugertilfreds-
hedsundersøgelse i forbindelse med udarbejdelsen af aftalen, men Social og Sundhed 
modtager løbende feedback fra de borgere, der benytter tilbuddet. 
ØKONOMI
I samarbejdsaftalen indgår en økonomisk kompensation fra [adresse] til kom-
munerne. Den økonomiske kompensation svarer til den, der indgik i den midlertidige 
aftale fra sommeren 2023. På baggrund af den midlertidige aftale har Favrskov Kom-
mune fået udbetalt 132.000 kr. i 2. halvår 2023 og 278.000 kr. i 2024. 
INDDRAGELSE
Samarbejdsaftalen har været i høring hos Favrskov Kommunes Ældreråd og Handicap-
råd. 
INDSTILLING
Direktøren for Social og Sundhed indstiller til Byrådet:
1.
At samarbejdsaftale om kommunal varetagelse af service- og justeringsopgaver 
på høreområdet godkendes. 
BESLUTNING
Social- og Sundhedsudvalget, 3. juni 2025:
Fraværende: Dorthe Dam
Indstilles godkendt.
Økonomiudvalget, 17. juni 2025:
Fraværende: Tilde Ravn, Frank Hermansen
Indstilles godkendt.
Byrådet, 24. juni 2025:
Fraværende: Grethe Jensen, Johnnie Simonsen
Godkendt.
Bilag
1.
Samarbejdsaftale om kommunal varetagelse af regionale opgaver på høreom-
rådet (3902883)
2.
Høringssvar fra Ældrerådet (3898995)
3.
Høringssvar fra Handicaprådet (3905415)
